ສະຫະລັດ ດໍາເນີນງານໜັກຂຶ້ນ ເພື່ອຊ່ອຍເຫຼືອປະເທດຕ່າງໆ ໃຫ້ກຸ້ມຕົນເອງ (ເບິ່ງວີດີໂອ)
ທ່ານນາງຄລິນຕັນກ່າວວ່າ ສະຫະລັດພວມພະຍາມາມ ດໍາເນີນການທາງການທູດ ຫລາຍຂຶ້ນ ເພື່ອຊ່ອຍປະເທດຕ່າງໆ ໃຫ້ກຸ້ມຕົນເອງ.
ທ່ານນາງຮີນລາຣີ ຄລິນຕັນ ລັດຖະມົນຕີການຕ່າງປະເທດສະຫະລັດກ່າວວ່າ ສະຫະລັດ ກໍາລັງດໍາເນີນງານໜັກຂຶ້ນໃນຂົງເຂດຕ່າງໆທີ່ໜ້ອຍລົງກວ່າເກົ່າ ໃນຖານະເປັນພາກສ່ວນ ນຶ່ງຂອງຄວາມພະຍາຍາມທາງການທູດ ແລະການຊ່ອຍເຫລືອເພື່ອແກ້ໄຂບັນຫາຂັດແຍ້ງ ແລະຊ່ອຍປະເທດຕ່າງໆໃຫ້ກຸ້ມຕົນເອງໄດ້ຫລາຍຂຶ້ນ ໃນການກ່າວຖະແຫລງ ໃນວັນພຸດວານນີ້ ຕໍ່ກອງປະຊຸມທີ່ອົງການພັດທະນາລະຫວ່າງ ຊາດຂອງສະຫະລັດ ຫລື USAID ນັ້ນ ທ່ານນາງຄລິນຕັນ ກ່າວວ່າ ການເນ້ນໜັກນີ້ ແມ່ນແນໃສ່ການພັດທະນາທີ່ມີຜົນກະທົບສູງ ທີ່ນໍາມາແຫ່ງການເຕີບໂຕທາງດ້ານເສດ ຖະກິດ ແລະໃນຂັ້ນຕໍ່ໄປ ຈະເຮັດໃຫ້ການຊ່ອຍເຫລືອຂອງສະຫະລັດນັ້ນບໍ່ເປັນເລື້ອງຈໍາ ເປັນ ຊຶ່ງທ່ານນາງຄລິນຕັນ ກ່າວວ່າ ເປົ້າໝາຍຂອງພວກເຮົາ ກໍແມ່ນການກຸ້ມຕົນເອງ ປະຊາຊົນສາມາດຫາລ້ຽງກຸ້ມຕົນເອງ ແລະມີລັດຖະບານ ທີ່ມີຄວາມເປັນຫ່ວງພຽງພໍຕໍ່ ປະຊາຊົນຂອງຕົນເພື່ອອໍານວຍໃຫ້ການຮັກສາສຸຂະພາບ ແລະດໍາເນີນການທຸກຢ່າງທີ່ ພວກເຮົາຮູ້ຈັກ ເພື່ອໃຫ້ປະຊາຊົນຂອງຕົນມີຊີວິດການເປັນຢູ່ທີ່ດີຂຶ້ນ ແຕ່ລັດຖະມົນຕີການຕ່າງປະເທດສະຫະລັດ ກ່າວເຕືອນ ກ່ຽວກັບການທ້າທາຍຕ່າງໆ ດ້ານງົບປະມານ ໃນກຸງວໍຊິງຕັນ ທີ່ບັງຄັບພວກອົງການຕ່າງໆໃຫ້ດໍາເນີນງານຫລາຍ ຂຶ້ນດ້ວຍງົບປະມານທີ່ໜ້ອຍລົງ ທ່ານນາງຄລິນຕັນກ່າວຕື່ມວ່າ ພວກສະມາຊິກລັດຖະ ສະພາສະຫະລັດບາງທ່ານບໍ່ມອງເຫັນຄຸນຄ່າ ໃນຄວາມພະຍາຍາມຕ່າງໆຂອງກະຊວງ ການຕ່າງປະເທດແລະອົງການ USAID ແຕ່ວ່າຈຸດເພ່ງເລັງໃສ່ວຽກງານຂອງເຂົາເຈົ້າຈະ ຊ່ອຍຮັບປະກັນຄວາມພະຍາຍາມເຫລົ່ານີ້ໃຫ້ດໍາເນີນຕໍ່ໄປ ທ່ານນາງຄລິນຕັນ ໄດ້ເນ້ນເຖິງການຕັດເງິນຊ່ອຍເຫລືອທາງດ້ານການກະເສດແກ່ປະເທດ ໂກໂຊໂວ ເຊີເບຍແລະຢູເກຣນໂດຍທີ່ແຫລ່ງຊັບພະຍາກອນຕ່າງໆໄດ້ຫັນໄປໃສ່ການຊ່ອຍ ເຫລືອໃນຄວາມພະຍາຍາມທາງດ້ານກະເສດໃນທະວີບອາຟຣິກາ ທ່ານນາງຄລິນຕັນ ຍັງ ກ່າວເຊ່ນກັນວ່າ ສະຫະລັດກໍາລັງລົງທຶນຫລາຍຂຶ້ນໃນດ້ານວິທະຍາສາດ ແລະການປະດິດ ຄິດສ້າງໃໝ່ ຂະນະດຽວກັນກໍສົ່ງເສີມບົດບາດຂອງພວກແມ່ຍິງແລະເດັກສາວ ວ່າເປັນແຮງ ຂັບດັນຂອງການພັດທະນາເສດຖະກິດ